Diari Oficial de la Generalitat Valenciana


Sumari del DOGV 8047, del 24-05-2017 (2017/3480)

RESOLUCIÓ de 21 d'abril de 2017, de la Conselleria d'Hisenda i Model Econòmic, per la qual s'autoritza modificar les dades descriptives de les línies S5159, «Xarxa d'agents d'igualtat», i S6725, «Programes d'igualtat i inclusió del poble gitano en els municipis», de la Vicepresidència i Conselleria d'Igualtat i Polítiques Inclusives. Expedients número 16.002/17-023 i 16.003/17-021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3480


Data del document
:   21-04-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 d'abril de 2017, de la Conselleria d'Hisenda i Model Econòmic, per la qual s'autoritza modificar les dades descriptives de les línies S5159, «Xarxa d'agents d'igualtat», i S6725, «Programes d'igualtat i inclusió del poble gitano en els municipis», de la Vicepresidència i Conselleria d'Igualtat i Polítiques Inclusives. Expedients número 16.002/17-023 i 16.003/17-021. [2017/3480]  
L'Ajuntament d'Elda, amb data 31 de juliol de 2008, va aprovar en el Ple municipal i es van publicar en el Butlletí Oficial de la Província d'Alacant els Estatuts de l'Institut Municipal de Serveis Socials, que indiquen que aquest organisme autònom, que gaudeix de personalitat jurídica pròpia, plena capacitat d'obrar i autonomia econòmica i administrativa per al compliment dels seus fins, té atribuïdes les competències municipals en matèria de serveis socials i de promoció i reinserció social, on s'inclou l'àmbit d'igualtat i dona.  
En el pressupost de la Vicepresidència i Conselleria d'Igualtat i Polítiques Inclusives s'inclouen dues línies de subvenció de concessió directa, en l'àmbit de les esmentades matèries, concretament la línia S5159, «Xarxa d'agents d'igualtat», del programa 323.10, Igualtat de gènere, i S6725, «Programes d'igualtat i inclusió del poble gitano en els municipis», del programa 313.80, Igualtat en la diversitat, que tenen com a beneficiaris diferents ajuntaments, entre els quals s'inclou el d'Elda, quan en aquest cas hauria de figurar no l'Ajuntament sinó l'esmentat organisme autònom per ser el que exerceix les competències. És per això que la Vicepresidència i Conselleria d'Igualtat i Polítiques Inclusives planteja la necessitat de modificar les dades d'ambdues línies, per a substituir-les, de manera que on diu «ajuntaments de la Comunitat Valenciana» ha de dir «entitats locals», i on diu «Ajuntament d'Elda» diga «Institut Municipal de Serveis Socials d'Elda».  
  
A aquest efecte, considerant que es manté la finalitat i la resta de dades essencials d'aquestes, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la resolució següent:  
  
Primer  
Modificar, en l'annex de transferències i subvencions corrents del programa 323.10, Igualtat de gènere, els beneficiaris de la línia de concessió directa S5159, «Xarxa d'agents d'igualtat», així com el seu annex de beneficiaris, en els termes següents:  
  
Redacció actual Redacció modificada  
Beneficiaris previstos: ajuntaments de la Comunitat Valenciana. Beneficiaris previstos: entitats locals.  
  
  
Redacció actual annex beneficiaris línia Redacció modificada annex beneficiaris línia  
Beneficiari: Ajuntament d'Elda. Beneficiari: Institut Municipal de Serveis Socials d'Elda.  
  
  
Segon  
Modificar, en l'annex de transferències i subvencions corrents del programa 313.80, Igualtat en la diversitat, l'annex de beneficiaris de la línia de concessió directa S6725, «Programes D'igualtat i inclusió del poble gitano en els municipis», en els termes següents:  
  
  
Redacció actual annex beneficiaris línia Redacció modificada annex beneficiaris línia  
Beneficiari: Ajuntament d'Elda. Beneficiari: Institut Municipal de Serveis Socials d'Elda.  
  
  
València, 21 d'abril de 2017.- El conseller d'Hisenda i Model Econòmic: Vicent Soler i Marco.